**DOM ZDRAVLJA VARAŽDINSKE ŽUPANIJE**

**OBRAZLOŽENJE OPĆEG DIJELA**

**I POSEBNI IZVJEŠTAJI**

**POGODIŠNJEG IZVJEŠTAJA O IZVRŠENJU**

**FINANCIJSKOG PLANA**

**ZA 2024. GODINU**

Varaždin, 2024.

**SADRŽAJ**

[1. U V O D 1](#_Toc172785189)

[2. PRIHODI I PRIMICI 3](#_Toc172785190)

[2.1. STANJE NOVČANIH SREDSTAVA NA RAČUNU 4](#_Toc172785191)

[3. RASHODI I IZDACI 4](#_Toc172785192)

[3.1. RASHODI ZA ZAPOSLENE 5](#_Toc172785193)

[3.2. MATERIJALNI RASHODI 6](#_Toc172785194)

[3.3. FINANCIJSKI RASHODI 6](#_Toc172785195)

[3.4. SUBVENCIJE 6](#_Toc172785196)

[3.5. POMOĆI 6](#_Toc172785197)

[3.6. NAKNADE GRAĐANIMA I KUĆANSTVIMA 7](#_Toc172785198)

[3.7. OSTALI RASHODI 7](#_Toc172785199)

[3.8. RASHODI ZA NABAVU NEFINANCIJSKE IMOVINE 7](#_Toc172785200)

[3.9. IZDACI ZA FINANCIJSKU IMOVINU I OTPLATE ZAJMOVA 7](#_Toc172785201)

[4. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA 8](#_Toc172785202)

# U V O D

Sadržaj polugodišnjeg izvještaja o izvršenju financijskog plana propisan je Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine br. 85/23), a osnovna svrha ovog izvještaja je dati informacije o:

* planiranim i ostvarenim/izvršenim prihodima i primicima/rashodima i izdacima,
* prenesenom manjku odnosno višku iz prethodne godine.

Sukladno navedenom, sadržaj polugodišnjeg izvještaja o izvršenju financijskog plana, osim prikaza ukupno ostvarenih prihoda, te izvršenih rashoda i izdataka na razini odjeljka ekonomske klasifikacije i prema izvorima financiranja te rashoda po funkcijskoj klasifikaciji (**Opći dio**), uključujući njihovu raspodjelu po programskoj klasifikaciji u **Posebnom dijelu** proračuna, uz **obrazloženje** ostvarenja prihoda i primitaka te izvršenja rashoda i izdataka čini i **posebni izvještaj** - izvještaj o zaduživanju na domaćem i stranom tržištu novca i kapitala.

Prijedlog Financijskog plana Doma zdravlja Varaždinske županije za 2024. godinu (dalje u tekstu: Financijski plan) usvojilo je upravno vijeće na sjednici održanoj 26.10.2023. godine ( prihodi i primici u iznosu od 7.295.813 eura, rashodi i izdaci u iznosu od 7.202.813 eura, višak prihoda u iznosu od 93.000 eura), a potvrdila ga je Županijska skupština Varaždinske županije na svojoj sjednici održanoj 29.11.2023. godine. Prijedlog financijskog plana objavljen je na mrežnim stranicama Doma zdravlja Varaždinske županije (www.dzvz.hr).

Sažetak Računa prihoda i rashoda te Računa financiranja s prenesenim manjkom iz prethodnih godina dan je u **Tablici 1** usporedno s izvršenjem prethodnih godina.

***Tablica 1****: Sažetak A. Računa prihoda i rashoda i B. Računa financiranja*



Polugodišnji izvještaj o izvršenju iskazuje ostvarenje prihoda i primitaka, odnosno izvršenje rashoda i izdataka u prvom polugodištu ove godine (tekući viškovi/manjkovi).

Uz tekuće viškove i/ili manjkove u Polugodišnjem izvještaju o izvršenju financijskog plana iskazuje se dio prenesenog manjka za koji su u Financijskom planu osigurana sredstva za pokriće.

U 2023. godini ostvaren je višak u iznosu od 110.343,93 eura, koji se korigira s manjkom iz prethodnih godina, pa ukupni manjak za pokriće u narednim razdobljima na kraju 2023. godine iznosi 507.165,52 eura.

Financijskim planom za 2024. godinu planirano je pokriće manjka iz prethodnih godina u iznosu od 93.000,00 eura.

U prvom polugodištu tekuće godine ostvaren je manjak prihoda nad rashodima u iznosu od 186.907,79 eura, koji se korigira s prenesenim manjkom na kraju 2023. godine, pa ukupni manjak iznosi 694.073,31 eura.

Ostvareni manjak u 2024. godini posljedica je povećanih rashoda za plaće zaposlenih koje se od 01.03.2024. godini isplaćuju prema novoj Uredbi Vlade o nazivima radnih mjesta, uvjetima za raspored i koeficijentima za obračun plaće u javnim službama, a koje ne prati adekvatno povećanje glavarina i cijena usluga HZZO.

# PRIHODI I PRIMICI

Financijskim planom Doma zdravlja Varaždinske županije za 2024. godinu planirani su prihodi i primici u iznosu od 7.295.813 eura (bez uključenog prenesenog manjka/viška prethodnih godina), a isti su u prvom polugodištu ove godine naplaćeni u iznosu od 3.759.225,50 eura, što je 51,5% godišnjeg plana i 19,7% više nego u provom polugodištu prošle godine.

Pregled planiranih i ostvarenih prihoda prema ekonomskoj klasifikaciji na razini skupine daje se u sljedećem analitičkom prikazu:

|  |  |  |  |
| --- | --- | --- | --- |
| Vrsta prihoda | Godišnji plan 2024. | Izvršenje  I.– VI.2024. | Indeks% |
| **UKUPNI PRIHODI** | **7.295.813,00** | **3.759.225,50** | **51,5** |
| Pomoći iz inozemstva i od subjekata unutar općeg proračuna (63) | 278.860,00 | 195.028,06 | 69,9 |
| Prihodi od imovine (64) | 3.665,00 | 2.686,18 | 73,3 |
| Prihodi po posebnim propisima (65) | 214.100,00 | 140.236,34 | 65,5 |
| Prihodi od pruženih usluga i donacije (66) | 878.597,00 | 387.312,72 | 44,1 |
| Prihodi iz nadležnog proračuna i od HZZO-a (67) | 5.914.520,00 | 3.032.196,80 | 51,3 |
| Ostali prihodi (68) | 3.000,00 | 1,36 | 0,0 |
| Prihodi od prodaje dugotrajne imovine (71) | 3.071,00 | 1.764,04 | 57,4 |

Prema izvorima financiranja, prihodi za razdoblje 01.01.-30.06.2024. godinu ostvareni su kako slijedi:

|  |  |  |  |
| --- | --- | --- | --- |
| Izvor financiranja | Godišnji plan 2024. | Izvršenje  I.– VI.2024 | Indeks % |
| **UKUPNI PRIHODI** | **7.295.813,00** | **3.759.225,50** | **51,5** |
| Opći prihodi i primici – županijski proračun (11) | 167.083,00 | 7.142,50 | 4,3 |
| Opći prihodi i primici – decentralizirana sredstva (44) | 133.888,00 | 76.253,96 | 57,0 |
| Vlastiti prihodi (31) | 883.262,00 | 386.350,26 | 53,1 |
| Ostali prihodi za posebne namjene (43) | 5.827.149,00 | 3.089.036,68 | 53,0 |
| Pomoći EU (51) | 244.360,00 | 158.917,03 | 65,0 |
| Ostale pomoći (52) | 34.500,00 | 36.111,03 | 104,7 |
| Donacije (61) | 2.000,00 | 3.650,00 | 182,5 |
| Prihodi od nefinancijske imovine i naknade šteta s osnove osiguranja (71,72) | 3.571,00 | 1.764,04 | 49,4 |

Ostali prihodi za posebne namjene ( 43 ) čine 82,2% ukupnih prihoda ostvarenih u prvom polugodištu ove godine, a odnose se na prihode od HZZO i dopunskog zdravstvenog osiguranja, prihode od naplaćene participacije i ostale prihode po posebnim propisima.

Prihodi od HZZO iznose 2.948.800,34 eura, čine 78,4% ukupno ostvarenih prihoda, a u odnosu na isto razdoblje prethodne godine veći su za 22,3%, zbog većeg broja ugovorenih timova primarne zdravstvene zaštite u 2024. godini (1 tim opće/obiteljske medicine i 1 tim zdravstvene zaštite djece predškolske dobi, 1 tim dentalne zdravstvene zaštite), te povećanja cijena odnosno ugovorenih iznosa s Hrvatskim zavodom za zdravstveno osiguranje.

Prihodi od dopunskog zdravstvenog osiguranja iznose 137.566,81 eura i čine 3,7% ukupnih prihoda, u odnosu na isto razdoblje prošle godine veći su za 40,6%, prihodi od participacije iznose 829,82 eura, dok se ostali prihodi odnose na refundaciju isplaćene naknade za dežurstvo specijalizanata u drugim ustanovama u iznosu od 1.839,71 eura.

## 2.1. STANJE NOVČANIH SREDSTAVA NA RAČUNU

Stanje novčanih sredstava na računu na početku 2024. godine bilo je 512.228,20 eura, a 30.06.2024. godine iznosi 220.029,80 eura.

# RASHODI I IZDACI

U prvom polugodištu ove godine ukupni rashodi i izdaci izvršeni su u iznosu od 3.946.133,29 eura, što je 54,8% godišnjeg plana i 25,1% više u odnosu na isto razdoblje prethodne godine.

Ukupni rashodi i izdaci sastoje se od rashoda poslovanja, rashoda za nabavu nefinancijske imovine i izdataka za otplatu glavnice primljenih kredita.

Pregled rashoda prema ekonomskoj klasifikaciji na razini skupine daje se u sljedećem analitičkom prikazu:

|  |  |  |  |
| --- | --- | --- | --- |
| Vrsta rashoda | Godišnji plan 2024. | Izvršenje  I.-VI.2024. | Indeks % |
| **UKUPNI RASHODI I IZDACI** | **7.202.813,00** | **3.946.133,29** | **54,8** |
| Rashodi za zaposlene (31) | 5.176.683,00 | 2.979.364,57 | 57,6 |
| Materijalni rashodi (32) | 1.792.134,00 | 860.954,80 | 48,0 |
| Financijski rashodi (34) | 3.665,00 | 4.465,29 | 121,8 |
| Naknade građanima i kućanstvima (37) | 8.260,00 | 0,00 | 0,0 |
| Ostali rashodi (38) | 1.593,00 | 784,62 | 49,3 |
| Rashodi za nabavu prozvedene dugotrajne imovine (42) | 183.094,00 | 83.310,05 | 45,5 |
| Izdaci za otplatu glavnice primljenih kredita i zajmova (54) | 37.384,00 | 17.253,96 | 46,2 |

Rashodi poslovanja planirani su za 2024. godinu u iznosu 6.982.335,00 eura, a u razdoblju 01 – 06/2024.godine izvršeni su u iznosu od 3.845.569,28 eura, što je 55,1% plana i 29,4% više u odnosu na isto razdoblje prethodne godine.

Struktura izvršenih rashoda poslovanja u prvih šest mjeseci 2024. je sljedeća:

|  |  |  |
| --- | --- | --- |
| **O P I S** | **IZNOS** | **UDIO (%)** |
| Rashodi za zaposlene (31) | 2.979.364,57 | 77,48 |
| Naknade troškova zaposlenima (321) | 143.329,77 | 3,73 |
| Rashodi za materijal i energiju (322) | 343.629,13 | 8,94 |
| Rashodi za usluge (323) | 350.566,84 | 9,12 |
| Ostali nespomenuti rashodi poslovanja (329) | 23.429,06 | 0,61 |
| Financijski rashodi (34) | 4.465,29 | 0,11 |
| Ostali rashodi (38) | 784,62 | 0,01 |
| **U K U P N O:** | **3.845.569,28** | **100,0** |

## 3.1. RASHODI ZA ZAPOSLENE

Rashodi za zaposlene u prvom polugodištu 2024. godini veći su u odnosu na prošlu godinu za 37,0% radi većeg broja zaposlenih, povećanja osnovice za obračun plaća, isplate privremenog dodatka po Odluci Vlade, odnosno nove Uredbe Vlade o nazivima radnih mjesta, uvjetima za raspored i koeficijentima za obračun plaće u javnim službama koja se primjenjuje od 01. ožujka 2024 .godine i isplate nagrade za Uskršnje blagdane sukladno novom Kolektivnom ugovoru za zaposlenike u javnim službama (NN 29/2024), a koja u 2023. godini nije isplaćena. Rashodi za zaposlene veći su od planiranih za 7,6%.

## 3.2. MATERIJALNI RASHODI

Materijalni rashodi izvršeni su u iznosu od 860.954,80 eura, što je 48,0% godišnjeg plana i 8,5% više u odnosu na prošlu godinu, zbog povećanja rashoda za lijekove i potrošni medicinski materijal za 10,2% , povećanja rashoda za uredski materijal, sredstva za čišćenje i materijala za higijenske potrebe za 56,6%, povećanja rashoda za usluge tekućeg i investicijskog održavanja za 44,4% , te povećanja rashoda za zdravstvene usluge koji su veći u odnosu na prošlu godinu za 29,9%.

## 3.3. FINANCIJSKI RASHODI

Financijski rashodi odnose se na kamate za primljene kredite, bankarske usluge i usluge platnog prometa, te zatezne kamate. U odnosu na prošlu godinu veći su za 37,0%, te 21,8% u odnosu na godišnji plan.

## 3.4. SUBVENCIJE

U 2024. godini Dom zdravlja Varaždinske županije nema planiranih ni realiziranih subvencija.

## 3.5. POMOĆI

U 2024. godini Dom zdravlja Varaždinske županije nema planiranih ni izvršenih pomoći.

## 3.6. NAKNADE GRAĐANIMA I KUĆANSTVIMA

U planu za 2024. godinu planirani su rashodi za naknade zaposlenima na ime troškova stanovanja u iznosu od 8.260,00 eura, ali u prvom polugodištu 2024. godine nisu ostvareni.

## 3.7. OSTALI RASHODI

Ostali rashodi se odnose na naknadu štete fizičkoj osobi po sudskoj presudi iz 2007. godine, izvršeni su u iznosu od 784.,62 eura, što je 49,3% godišnjeg plana.

## 3.8. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine odnose se na:

- nabavu računala i računalne opreme u iznosu od 16.859,28 eura,

- nabavu namještaja za ordinacije u iznosu od 11.340,66 eura,

- nabavu medicinske opreme u iznosu od 5.269,42 eura,

- nabavu tri osobna vozila za patronažu u iznosu od 45.324,69 eura,

- ulaganja u računalne programe u iznosu od 1.183,75 eura,

- nabavu ostale opreme u iznosu od 3.332,25 eura.

U odnosu na isto razdoblje prošle godine rashodi za nefinancijsku imovinu manji su za 50,0%, odnosno iznose 45,5% ukupnog godišnjeg plana.

Izvori financiranja navedenih ulaganja su: Županijski proračun-decentralizacija (59.000,00 eura), te vlastiti prihodi (24.310,05 eura).

## 3.9. IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu iznose 17.253,96 eura, a odnose se na otplatu po dugoročnom kreditu. Zagrebačke banke d.d. za energetsku obnovu objekata u Lepoglavi, Novom Marofu i Varaždinskim Toplicama.

# IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Dom zdravlja Varaždinske županije od 2020. godine ima zaduženje po dugoročnom kreditu Zagrebačke banke d.d. za energetsku obnovu objekata u Lepoglavi, Novom Marofu i Varaždinskim Toplicama:

- Iznos kredita: 345.079,30 eura

- Ugovorena kamata: 1,5% fiksna

- Rok otplate: 10 godina

- Poček : 1 godina

- Datum dospijeća kredita: 31.01.2032. godine

- Otplatni obrok: 2.875,66 eura.

Otplata kredita započela je u veljači 2022. godine. Na dan 01.01.2024. godine stanje kredita iznosi 281.814,77 eura. U 2024. godini otplaćena je glavnica u iznosu od 17.253,96 eura, te stanje po kreditu na dan 30.06.2024. godine iznosi 264.560,81 eura. U 2024. godini nije bilo novih zaduživanja na domaćem i stranom tržištu novca i kapitala.